Ehdotus NEUVOSTON TÄYTÄNTÖÖNPANOPÄÄTÖS luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun neuvoston täytäntöönpanopäätöksen 2012/181/EU soveltamisen jatkamisesta /* COM/2014/0653 final - 2014/0302 (NLE) */





PERUSTELUT 1. EHDOTUKSEN TAUSTA Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan mukaan antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi. Romania pyysi komission 28. huhtikuuta 2014 ja 22. elokuuta 2014 saapuneiksi kirjaamilla kirjeillä lupaa vapauttaa edelleen arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto on Romanian liittymispäivänä voimassa olleen muuntokurssin mukaan laskettuna enintään 65 000 euron suuruinen. Komissio on antanut alv-direktiivin 395 artiklan 2 kohdan mukaisesti Romanian pyynnön tiedoksi muille jäsenvaltioille 1. syyskuuta 2014 päivätyllä kirjeellä. Komissio ilmoitti Romanialle 3. syyskuuta 2014 päivätyllä kirjeellä, että se oli saanut kaikki pyynnön arviointia varten tarpeellisina pitämänsä tiedot. Yleinen tausta Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Tällainen verovapautus merkitsee sitä, ettei verovelvollisen tarvitse veloittaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan. Alv-direktiivin 287 artiklan 18 kohdan mukaan Romania voi vapauttaa arvonlisäverosta verovelvolliset, joiden kansallisena valuuttana ilmaistu vuosittainen liikevaihto on Romanian liittymispäivänä voimassa olleen muuntokurssin mukaan laskettuna enintään 35 000 euron suuruinen. Romania pyysi vuonna 2011 poikkeusta yksinkertaistaakseen pieniin toimijoihin sovellettavia arvonlisäverovelvoitteita ja helpottaakseen kansallisen verohallinnon veronkantoa. Neuvosto antoi 26. maaliskuuta 2012 tehdyllä neuvoston päätöksellä 2012/181/EY Romanialle luvan myöntää 31. joulukuuta 2014 saakka vapautus arvonlisäverosta sellaisille verovelvollisille, joiden kansallisena valuuttana ilmaistu vuosittainen liikevaihto on Romanian liittymispäivänä voimassa olleen muuntokurssin mukaan laskettuna enintään 65 000 euron suuruinen. Tämä toimenpide on verovelvollisille vapaaehtoinen. Romania on nyt pyytänyt kyseisen toimenpiteen voimassaolon pidentämistä. Romanian viranomaisten toimittamien tietojen perusteella näyttää siltä, että yli 10 000 verovelvollista on saanut toimenpiteen soveltamisen tuloksena vapautuksen arvonlisäverosta. Lisäksi Romanian talouden rakenteesta käy ilmi, että kaikista verovelvollisista sellaisia, joiden liikevaihto on alle 65 000 euroa, on yli 84 prosenttia. Noin 21 prosenttia näistä verovelvollisista on rekisteröity arvonlisäverotusta varten, ja heidän osuutensa kaikista alv-tuloista on vain 1,81 prosenttia ja vain 0,54 prosenttia kaikista julkisen talouden tuloista. Romania katsoo, että tämä toimenpide edustaa yksinkertaistamista sekä verovelvollisten että veroviranomaisten kannalta. Poikkeuksen soveltamista ehdotetaan jatkettavan 31. joulukuuta 2017 asti. Voimassa olevat aiemmat säännökset Vastaavia poikkeuksia on myönnetty muille jäsenvaltioille. Johdonmukaisuus suhteessa unionin muuhun politiikkaan ja muihin tavoitteisiin Toimenpide on eurooppalaisia pk-yrityksiä tukevaa ”Pienet ensin” -aloitetta koskevassa komission tiedonannossa (KOM(2008) 394, 25.6.2008) vahvistettujen pieniä yrityksiä koskevien unionin tavoitteiden mukainen. 2. KUULEMISTEN JA VAIKUTUSTENARVIOINTIEN TULOKSET Intressitahojen kuuleminen Ei sovelleta. Asiantuntijatiedon käyttö Ulkopuolisten asiantuntijoiden käyttö ei ollut tarpeen. Vaikutusten arviointi Ehdotetun neuvoston täytäntöönpanopäätöksen tarkoituksena on jatkaa yksinkertaistamistoimenpidettä, jolla poistetaan monia arvonlisäverovelvoitteita yrityksiltä, joiden kansallisena valuuttana ilmaistu vuosittainen liikevaihto on enintään 65 000 euron suuruinen. Näin ollen toimenpiteellä voi olla myönteinen vaikutus. Koska poikkeuksen soveltamisala on suppea ja sen voimassaoloaika rajallinen, sen vaikutukset ovat joka tapauksessa rajallisia. 3. EHDOTUKSEEN LIITTYVÄT OIKEUDELLISET NÄKÖKOHDAT Ehdotetun toimen lyhyt kuvaus Luvan antaminen Romanialle soveltaa edelleen alv-direktiivistä poikkeavaa toimenpidettä, jossa on kyse sellaisia yrityksiä koskevasta yksinkertaistamistoimenpiteestä, joiden kansallisena valuuttana ilmaistu vuosittainen liikevaihto on Romanian liittymispäivänä voimassa olleen muuntokurssin mukaan laskettuna enintään 65 000 euron suuruinen. Oikeusperusta Alv-direktiivin 395 artikla. Toissijaisuusperiaate Ehdotuksen perustana olevan alv-direktiivin säännöksen perusteella ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. Suhteellisuusperiaate Ehdotus on suhteellisuusperiaatteen mukainen seuraavista syistä: Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia. Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. Sääntelytavan valinta Ehdotettu sääntelytapa: Neuvoston täytäntöönpanopäätös. Alv-direktiivin 395 artiklan mukaan yhteisistä arvonlisäverosäännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa myös sen vuoksi, että se voidaan osoittaa yksittäisille jäsenvaltioille. 4. TALOUSARVIOVAIKUTUKSET Ehdotuksella ei ole vaikutuksia EU:n talousarvioon, koska Romania tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti. 5. LISÄTIEDOT Rajaamislauseke Ehdotus on rajattu ajallisesti. 2014/0302 (NLE) Ehdotus NEUVOSTON TÄYTÄNTÖÖNPANOPÄÄTÖS luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun neuvoston täytäntöönpanopäätöksen 2012/181/EU soveltamisen jatkamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan, ottaa huomioon Euroopan komission ehdotuksen, sekä katsoo seuraavaa: (1) Romania pyysi kirjeissään, jotka komissio kirjasi saapuneiksi 28 päivänä huhtikuuta 2014 ja 22 päivänä elokuuta 2014, lupaa direktiivin 2006/112/EY 287 artiklan 18 kohdasta poikkeavaan toimenpiteeseen vapauttaakseen edelleen arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto Romanian liittymispäivänä voimassa olleen muuntokurssin mukaan laskettuna on enintään 65 000 euron suuruinen. Tämän toimenpiteen johdosta nämä verovelvolliset olisivat edelleen vapautettuja tietyistä tai kaikista direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista. (2) Komissio on direktiivin 2006/112/EY 395 artiklan 2 kohdan toisen alakohdan mukaisesti antanut Romanian pyynnön tiedoksi muille jäsenvaltioille 1 päivänä syyskuuta 2014 päivätyllä kirjeellä. Komissio ilmoitti Romanialle 3 päivänä syyskuuta 2014 päivätyllä kirjeellä, että se oli saanut kaikki pyynnön arviointia varten tarpeellisina pitämänsä tiedot. (3) Jäsenvaltioilla on jo käytettävissään direktiivin 2006/112/EY XII osaston mukainen pienten yritysten erityisjärjestelmä. Direktiivin 2006/112/EY 287 artiklan 18 kohdan mukaan Romania voi myöntää vapautuksen arvonlisäverosta sellaisille verovelvollisille, joiden kansallisena valuuttana ilmaistu vuosittainen liikevaihto on Romanian liittymispäivänä voimassa olleen muuntokurssin mukaan laskettuna enintään 35 000 euron suuruinen. (4) Luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide 26 päivänä maaliskuuta 2012 annetulla neuvoston täytäntöönpanopäätöksellä 2012/181/EU[2] Romanialle annettiin lupa vapauttaa poikkeuksellisella toimenpiteellä 31 päivään joulukuuta 2014 saakka arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto Romanian liittymispäivänä voimassa olleen muuntokurssin mukaan laskettuna on enintään 65 000 euron suuruinen. Koska pienimmillä yrityksillä on tämän korkeamman raja-arvon vuoksi vähemmän arvonlisäverovelvoitteita, samalla kun ne voivat valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Romanialle olisi myönnettävä lupa jatkaa rajoitetun ajan toimenpiteen soveltamista. (5) Romanian toimittamista tiedoista ilmenee, että toimenpiteen vaikutus lopullisessa kulutusvaiheessa kerättyihin alv-tuloihin on vähäinen. (6) Poikkeus ei vaikuta arvonlisäverosta kertyviin unionin omiin varoihin, ON HYVÄKSYNYT TÄMÄN PÄÄTÖKSEN: 1 artikla Poiketen siitä, mitä direktiivin 2006/112/EY 287 artiklan 18 kohdassa säädetään, Romanialle annetaan lupa vapauttaa arvonlisäverosta sellaiset verovelvolliset, joiden vuosittaisen liikevaihdon vasta-arvo kansallisena valuuttana on enintään 65 000 euroa Romanian Euroopan unioniin liittymispäivänä voimassa olleen muuntokurssin mukaan laskettuna. 2 artikla Tätä päätöstä sovelletaan 1 päivästä tammikuuta 2015 31 päivään joulukuuta 2017. 3 artikla Tämä päätös on osoitettu Romanialle. Tehty Brysselissä Neuvoston puolesta Puheenjohtaja [1] EUVL L 347, 11.12.2006, s. 1. [2] EUVL L 92, 30.3.2012, s. 26.